***Pápakovácsi Község Önkormányzat Képviselő-testületének***

***5/2015. (V.11.) önkormányzati rendelete***

***az egyes szociális ellátások helyi szabályairól***

**2/2015. (II.28.) önkormányzati rendelet módosításáról**

Pápakovácsi község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 1. §. (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 8. pontjában meghatározott feladatkörében eljárva a következőket rendeli el:

***1.§.***

(1) Az egyes szociális ellátások helyi szabályairól szóló 2/2015. (II.28.) önkormányzati rendelet (továbbiakban Szr.) 3. §-a a következő (11)-(18) bekezdéssel kiegészül:

*„(11) Minden tanév megkezdése előtt az önkormányzat hivatalból rendkívüli települési támogatást (beiskolázási támogatást) biztosít az általános-, középiskolai nappali tanulmányokat folytató tanulók szülei, illetve a felsőfokú nappali tanulmányokat folytató tanulók részére az iskoláztatás költségeinek viseléséhez, amennyiben a családban élők egy főre jutó jövedelme nem haladja meg az öregségi nyugdíjminimum 500 %-át.*

*(12) A felsőfokú nappali tanulmányokat folytatók részére nyújtott támogatás 25 éves korig adható.*

*(13) A képviselő-testület minden év augusztus 31-ig határozatban állapítja meg a támogatás mértékét az éves költségvetési lehetőségei függvényében.*

*(14)* *A beiskolázási támogatás kiutalásának feltétele a tanulói jogviszonyt igazoló iskolalátogatási igazolás benyújtása.*

*(15) A karácsonyi ünnepeket megelőzően az önkormányzat hivatalból rendkívüli települési támogatást biztosít Pápakovácsi község nyugdíjasainak, amennyiben a családban élők egy főre jutó jövedelme nem haladja meg az öregségi nyugdíjminimum 500%-át.*

*(16) A képviselő-testület határozatban állapítja meg a támogatás mértékét az éves költségvetési lehetőségei függvényében.*

*(17) A karácsonyi támogatás kiutalásának feltétele a nyugdíjas igazolvány bemutatása.*

*(18) A beiskolázási támogatás és a nyugdíjasok karácsony előtti támogatása természetbeni juttatásként is adható.”*

(2) Az Szr. 8. §-a az alábbi (2)-(3) bekezdéssel kiegészül:

*„ (2) Az Önkormányzat a házi segítségnyújtásban részesülők részére megállapított intézményi térítési díjhoz 80 Ft/óra támogatást biztosít.*

*(3)A támogatás kiutalása utólag, a gondozási órák alapján a Pápakörnyéki Önkormányzatok Feladatellátó Társulása részére történik.”*

*(3) Az Szr. 8. §-ában szereplő szöveg ( Az Önkormányzat a szolgáltatást….) elé az „(1)” bekezdés jelölés kerül.*

(4) A rendelet 11.§-a kiegészül az alábbi (3) bekezdéssel:

*„(3) A 8. §. (2)-(3) bekezdése 2015. július 1-én lép hatályba.”*

**2.§.**

A rendelet a kihirdetést követő napon lép hatályba.

Pápakovácsi 2015. április 27.

Burghardt Ferenc Bóka Istvánné

polgármester jegyző

A rendelet kihirdetve:

2015. május 11.

Bóka Istvánné

jegyző